135 kandidater stiller op til Europaparlamentsvalget, og du kan stemme på lige dén, du vil. Men vil du stemme på en nordjysk kandidat, kan du her se hvilke, der stiller op.

I dag skal danskerne til stemmeurnerne for at sætte deres kryds ud for den kandidat, de helst ser repræsentere Danmark i Europaparlamentet. 135 danske politikere kæmper søndag om de 14 pladser, Danmark får i Europa-Parlamentet. Til Europa-Parlamentsvalg er der modsat Folketingsvalg kun én valgkreds. Du kan derfor frit stemme på alle kandidater, der er opstillet i Danmark. Har du alligevel mest lyst til at vælge en nordjysk kandidat, så giver vi dig her overblikket over, hvem der stiller op. Her er alle de nordjyske kandidater: Dansk Folkeparti: Pia Adelsteen Gitte Bundgaard Andersen Venstre: Søren Gade Liberal Alliance Bo Ritterbusch SF Allan Norré Enhedslisten Torsten Ringgaard Socialdemokratiet Morten Klessen Det Radikale Venstre Philip Tarning-Andersen Konservative Jens Kindberg Folkebevægelsen mod EU Ole Nors Nielsen Partiernes 10 spidskandidater på landsplan: De fleste partier eller bevægelser har valgt at opstille kandidaterne sideordnet. Det betyder, at det alene er antallet af personlige stemmer, der er afgørende for, hvem der bliver valgt ind. Udover spidskandidaterne, har hvert parti eller bevægelse opstillet op til 20 øvrige kandidater , som du kan læse mere om i linket her. De 13 af de endeligt valgte politikere indtager deres pladser den 2. juli, når det nye Europa-Parlament mødes for første gang, mens nummer 14 indtager sin plads, i det øjeblik Storbritannien forlader EU.